CELEX: 32008R1253
Language: lv
Date: 2008-12-15 00:00:00
Title: Komisijas Regula (EK) Nr. 1253/2008 ( 2008. gada 15. decembris) par atļauju kā barības piedevu lietot metionīna hidroksianaloga vara helātu (Dokuments attiecas uz EEZ)

16.12.2008   
            
            
               LV
            
            
               Eiropas Savienības Oficiālais Vēstnesis
            
            
               L 337/78
            
         
      KOMISIJAS REGULA (EK) Nr. 1253/2008
   (2008. gada 15. decembris)
   par atļauju kā barības piedevu lietot metionīna hidroksianaloga vara helātu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju pielikumā minētajam preparātam. Pieteikumam bija pievienota minētās regulas 7. panta 3. punktā noteiktā informācija un dokumenti.
            
         
               (3)
            
            
               Pieteikums attiecas uz atļaujas saņemšanu, lai izmantotu metionīna hidroksianaloga vara helāta preparātu kā barības piedevu gaļas cāļiem un klasificētu to barības piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk tekstā – “iestāde”) 2008. gada 16. aprīļa atzinumā secināja, ka metionīna hidroksianaloga vara helāts kaitīgi neietekmē dzīvnieku veselību, cilvēku veselību vai vidi, to lietojot gaļas cāļiem (2). Turklāt iestāde secināja, ka, lietojot preparātu gaļas cāļiem, tas nerada nekādu citu apdraudējumu, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Saskaņā ar šo atzinumu minētā preparāta izmantošanu var uzskatīt par pieejamā vara avotu, un tas atbilst gaļas cāļu uzturfizioloģiskās piedevas kritērijiem. Turklāt iestādes atzinumā ieteikts ieviest atbilstošus pasākumus lietotāju drošumam. Tomēr tā neuzskata, ka jāparedz īpaša prasība veikt uzraudzību pēc pārdošanas. Iestāde arī pārbaudīja ziņojumu par barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj lietot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2008. gada 15. decembrī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  Zinātnisks atzinums, ko pēc Eiropas Komisijas pieprasījuma zinātnes ekspertu grupa piedevu un produktu vai dzīvnieku barībā lietoto vielu jautājumos (FEEDAP) sniegusi par Mintrex®Cu (metionīna hidroksianaloga vara helāts) kā barības piedevas gaļas cāļiem drošumu un efektivitāti. The EFSA Journal (2008) 693, 1.–19. lpp.
   
      PIELIKUMS
      
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analīzes metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     Elementa (Cu) saturs mg/kg kompleksā barībā ar 12 % mitruma saturu
                  
               
                     Uzturfizioloģisko piedevu kategorija. Funkcionālā grupa: mikroelementu maisījumi
                  
               
                     “3b410
                  
                  
                     —
                  
                  
                     Metionīna hidroksianaloga vara helāts
                  
                  
                     
                                  
                              
                              
                                 Piedevas raksturojums
                                 
                                              
                                          
                                          
                                             Metionīna hidroksianaloga vara helāts, kas satur ne mazāk kā 17 % vara un 78 % (2-hidroksi-4-metiltio) butānskābes.
                                          
                                       
                                              
                                          
                                          
                                             Minerāleļļa: ≤ 1 %
                                          
                                       
                                              
                                          
                                          
                                             
                                                CAS: 292140-30-8
                                          
                                       
                           
                                  
                              
                              
                                 Analīzes metode (1):
                                 Atomu absorbcijas spektrometrija (AAS)
                              
                           
                  
                     Gaļas cāļi
                  
                  
                     —
                  
                  
                     —
                  
                  
                     25 (kopā)
                  
                  
                     Piedevu iekļauj barībā premiksa veidā.
                     Lietotāju drošībai apstrādes laikā jālieto elpceļu aizsarglīdzekļi, aizsargbrilles un cimdi.
                  
                  
                     5.1.2019.
                  
               
      
         (1)  Sīkāka informācija par analīzes metodi ir atrodama Kopienas references laboratorijas tīmekļa vietnē: http://www.irmm.jrc.be/crl_feed_additives”